ที่Disneyland ที่นี่จะแบ่งเป็นโซนๆ แต่ละโซนจะมี Food Court และแต่ละโซนอาหารก็จะไม่เหมือนกัน เช่นโซนนี้จะมีร้านอยู่3ร้าน เป็นร้านกาแฟ ขนม ของกินเล่น และ Casbah ที่เป็น Food Court ใหญ่ในโซนนี้ 

ตอนเดินเข้ามาเราจะตื่นตาตื่ใจกับสถาปัตถยกรรมแบบอาหรับราตรีเหมือนในการ์ตูน Aladdin โซนสั่งอาหารจะเหมือนแนวร้านค้า ชอบมากเลยค่ะ เราสามารถดูเมนูและโมเดลอาหารได้จากตู้กระจกด้านหน้า และเดินเข้าไปสั่งที่เคาเตอร์ได้เลย แต่ละร้านจะเป็นอาหารเมนูเดียวกันค่ะ เดินหาแถวสั้นๆแล้วไปสั่งได้เลยค่ะ อาหารจะเป็นจำพวก แกงกระหรี่ มีทั้งเนื้อ ไก่ กุ้ง และไก่Tandoori 

ซิมสั่งเป็น
ชุดสำหรับ 30th year Disneyland ค่ะ ในชุดจะมีข้าวแกงกระหรี่ ไก่Tandoori ซึ่งอร่อยใช้ได้ค่ะ แกงกระหรี่ไม่เผ็ดมาก ทานง่าย ไก่มีรสชาติดี หอมเครื่องเทศ , ขนมหวานเป็น Passionfruit mousse ซึ่งอร่อยมาก ชอบมากค่ะ รสนุ่ม มี White Chocolate แผ่นใหญ่อยู่ข้างบน ตรงใสๆข้างล่างตอนแรกเห็นนึกว่าเป็นน้ำแข็ง แต่จริงๆเป็นเยลลี่ค่ะ เปรี้ยวๆหวานๆดีค่ะ 

ส่วนคุณชายสั่งเป็นข้าวชุดแกงกระหรี่  3 อย่าง มีกุ้ง เนื้อ และไก่ จานนี้จะแบ่งเป็นถ้วยเล็กๆ 3ถ้วยค่ะ 

ส่วนขนมหวาน ที่ได้ลองทานมี Caramel Pudding ซึ่งรสชาติใช้ได้ค่ะ และ  Mango Mousse หอมมะม่วงดีค่ะ แต่ออกหวานไปหน่อย เนื้อมูสนุ่มดีค่ะ 

อาหารไม่ได้ถูกนะคะ ก็เป็นราคาสวนสนุกค่ะ แต่ว่าถือว่าเรามานั่งดื่มด่ำบรรยากาศในการ์ตูนละกันนะคะ 